**U četvrtak, 10. ožujka, održava se osmi panel u sklopu projekta „21 put prema uspjehu V2“**

**Panelistice osmog panela „MODERNE TEHNOLOGIJE I BUDUĆNOST PRAVA““ su Maja Mandić, Marijana Šarolić Robić, Svjetlana Vukić, a posebna gošća Vanja Škorić**

Zagreb, 09. 03. 2022. – Osmi panel u sklopu projekta „**21 put prema uspjehu**“ u okviru tematske cjeline **Žene u pravnoj profesiji** nosi naslov „**Moderne tehnologije i budućnost prava**“, a održat će se u **četvrtak, 10. ožujka s početkom u 18h u Hilton GardenInn Hotelu** u Zagrebu, sa **live-streamom na Entrio** platformi. Panelistice ovog panela bit će **Maja Mandić, Marijana Šarolić Robić, Svjetlana Vukić,** posebna gošća biti će **Vanja Škorić**, a moderatorice panelasu **Natalija Labavić i Vedrana Likan.**

**Maja Mandić** profesionalno se bavi **pravnim i regulatornim temama iz područja elektroničkih komunikacija, tržišnog natjecanja i medija** gotovo 20 godina. Nakon završenog Pravnog fakulteta pri Sveučilištu u Zagrebu i tri godine radnog iskustva u privatnoj odvjetničkoj praksi, zapošljava se **u Hrvatskom Telekomu**. Od 2005. u HT-u vodi **korporativne regulatorne poslove**, a 2014. preuzima **upravljanje pravnim i regulatornim poslovima te usklađenosti poslovanja HT grupe**. Sa željom za daljnjim profesionalnim razvojem početkom 2020. ulazi u poslovno-operativni segment poslovanja HT-a te preuzima **vođenje odjela koji se bavi telekomunikacijskom infrastrukturom**. Od 2014. paralelno obnaša **funkciju zamjenice predsjednika NO, JP Hrvatske telekomunikacije d.d. Mostar**. U međuvremenu je završila **EMBA studij pri IEDC Poslovnoj školi Bled**, poseban program za članstvo u nadzornim odborima pri **ESMT u Berlinu** te je stekla **Compliance Manager International certifikat pri Frankfurt School of Finance & Management**. 2016. uvrštena je u **bazu poslovnih žena HUP-a**.

**Marijana Šarolić Robić** voli za sebe misliti da je **pravi primjerak HOMO LUDENS-a u nastajanju**. Iako je obrazovanjem i profesionalnim djelovanjem pripadnica jako ozbiljne pravničke profesije sa **preko 20 godina iskustva u bankarstvu i odvjetništvu**, to ju ne sprečava da svakodnevno **propituje status quo i uči uvijek iznova o svemu što ju okružuje.** Zadnjih nekoliko godina je njen fokus na **umjetnoj inteligenciji** te joj je jedna od strasti približiti tu tematiku čim većoj skupini ljudi i osvijestiti ih o koristima koje takva tehnologija donosi. Marijana je također jedna od os**nivačica udruga koja promiče ravnopravnost spolova u poslovnom okruženju PWMN Croatia**, **osnivačica udruga CROAI** te **aktivna mentorica u hrvatskom eko start up sustavu** od 2013. Inače joj je omiljena rola biti **mama sinu Luki i supruga boljoj polovici Tomici**.

**Svjetlana Vukić** s više od **16 godina iskustva u businessu (marketing i tech**), projektima **od strategije do produkcije**, na domaćem i međunarodnom tržištu, za **start-upove i korporacije.** 2019. godine s još troje partnera **osniva Resonate** — **studio za dizajn digitalnih proizvoda**. Resonate danas uspješno radi za tech kompanije u **Švicarskoj, Islandu, Abu Dhabiju, SAD-u i UK-u**. Diplomirala je na Ekonomskom fakultetu u Zagrebu na koji se “vraća” kao **predavačica na kolegiju Oblikovanje korisničkog iskustva**.

**Naša posebna gošća Vanja Škorić** je **pravnica**, **aktivistica i programska direktorica u Europskom centru za neprofitno pravo u Nizozemskoj** te kandidatkinja na **doktorskom studiju u Laboratoriju civilne umjetne inteligencije, Instituta za informatiku, Sveučilište u Amsterdamu**. Vanja je **od 1999. godine aktivistica civilnog društva.** Svoj put počela je kao **pravna savjetnica u hrvatskoj organizaciji GONG**; bila je članica **Hrvatskog vijeća u inicijativi za partnerstvo za otvorenu vlast**; sudjelovala je u **međunarodnim izbornim misijama OESS-a u raznim zemljama**. Ona je također **jedna od osnivačica i bivša članica uprave Zaklade Soliarna u Hrvatskoj**. Vanja posjeduje **diplomu javnog međunarodnog prava sa Sveučilišta u Amsterdamu i studija prava Sveučilišta u Zagrebu.**

Njezini omiljeni angažmani uključuju **regulativne promjene u Hrvatskoj** i **inozemstvu** **raznih propisa ili standarda** koje **unaprjeđuju demokratsko društvo, odgovornost vlasti, pristup informacijama, zaštitu neprofitnih organizacija, pravo na prosvjede i slično**. U posljednje vrijeme uživa u **miješanju prava i tehnologije kroz rad na pravnim pitanjima razvoja i upotrebe umjetne inteligencije**, pronalaženju **sinergija između civilnog društva i tehničkih stručnjaka** te **ravnoteže između razvoja umjetne inteligencije i očuvanja ljudskih prava i sloboda.** Kao da joj doktorat uz stalni posao nije dovoljan, Vanja se bacila i na **pisanje dječjih knjiga, inspirirana pitanjima njezine kćeri o “teškim temama” poput diskriminacije žena u društvu, klimatske krize i prosvjeda.**

**O projektu „21 put prema uspjehu“**

Projekt ima za cilj **promicanje, poticanje i** **stvaranje ohrabrujućeg i poticajnog okruženja u kojemu mladi mogu razvijati vlastiti profesionalni i osobni potencijal.** Kroz zanimljive razgovore i inspirativne **priče uspješnih žena**, fokusirat ćemo se na **ulogu žena u društvu kao i na važnost interdisciplinarnosti, uključivosti i prihvaćanje različitosti te poticati kulturu uspjeha**. Cilj projekta je motivirati i inspiriratiprvenstveno **mlade** - studente završnih godina fakulteta i u fazi ranog zaposlenja, da vjeruju u uspjeh temeljen na **predanosti, upornosti, znanju, pravim vrijednostima i vlastitim kvalitetama.**

Nova faza projekta provodi se u suradnji sa **Sveučilištima i Fakultetima u 5 hrvatskih gradova – Zagrebu, Splitu, Rijeci, Osijeku i Puli.**

**15 panela i tri cjeline**

U novoj fazi projekta, u sklopu **15 panela i tri tematske cjeline** - ***Žene u pravnoj profesiji*, *Žene na start-up i scale-up sceni*** te ***Žene u kreativnoj industriji i kulturi*** neke od najuspješnijih žena Hrvatske pokazat će, kroz svoja iskustva, kako je moguće **mijenjati društvo, jačati gospodarstvo i utjecati na pozitivne promjene**. Panele**,** uz Vedranu Likan, **moderiraju Natalija Labavić, Manuela Šola i Saša Cvetojević**, apaneli se održavaju **svakog četvrtka počevši od siječnja do svibnja 2022**. s početkom u **18 sati na lokacijama Hilton hotela u Zagrebu** te uz **live-stream na Entrio platformi**. Krovno događanje projekta biti će **LeaderSHE konferencija u lipnju 2022**.

Značaj i vrijednost projekta prepoznali su i brojni institucionalni pokrovitelji i partneri, a među njima **predsjednik Republike Hrvatske, Zoran Milanović, Grad Zagreb, Vladin ured za ravnopravnost spolova, Europski parlament - Ured u Zagrebu, Europska banka za obnovu i razvoj, Akademija za politički razvoj**.

Partneri iz privatnog sektora koji podržavaju projekt su **Hilton Hoteli Zagreb, Zagrebačka banka, Privredna banka Zagreb i Varteks**. Organizacijsku podršku projektu osigurali su **Broadcast.hr, Entrio, Komunikacijski laboratorij i Poduzetnički mindset**.

Za dodatne informacije obratite se:

**Vedrana Likan**

Inicijatorica projekta „21 put prema uspjehu“

+385 99 3117364